CELEX: 62016TN0478
Language: el
Date: 2016-10-26 00:00:00
Title: Υπόθεση T-478/16: Προσφυγή της 26ης Οκτωβρίου 2016 — OP κατά Επιτροπής

19.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 475/17
            
         Προσφυγή της 26ης Οκτωβρίου 2016 — OP κατά Επιτροπής
   (Υπόθεση T-478/16)
   (2016/C 475/27)
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: OP (Βόννη, Γερμανία) (εκπρόσωπος: S. Conrad, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τη σιωπηρή απορριπτική απόφαση της καθής, καθώς και τη ρητή απόφαση της καθής, της 16ης/30ής Σεπτεμβρίου 2016 [Ares (2016) 5716994], περί απορρίψεως της ασκηθείσας δυνάμει του άρθρου 22, παράγραφος 1, του κανονισμού (ΕΚ) 58/2003 διοικητικής προσφυγής της προσφεύγουσας, της 17ης Απριλίου 2016, με την οποία ζήτησε τον έλεγχο της νομιμότητας της αποφάσεως του Εκτελεστικού Οργανισμού του Ευρωπαϊκού Συμβουλίου Έρευνας (ΕΣΕ) της 18ης Μαρτίου 2016 [Ares (2016) 1371979] η οποία κοινοποιήθηκε στην προσφεύγουσα στις 28 Απριλίου 2016 και με την οποία κρίθηκε ακατάλληλη και απορρίφθηκε η από 17 Νοεμβρίου 2015 πρόταση της προσφεύγουσας (αριθμός προτάσεως: 716017 — QUASIMODO) περί ενισχύσεως στο πλαίσιο του προγράμματος-πλαισίου «Ορίζοντας 2020», πρόγραμμα εργασίας 2016 του ΕΣΕ (ERC Starting Grant)·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της η προσφεύγουσα προβάλλει δύο λόγους.
   
               1.
            
            
               Πρώτος λόγος: Προσβολή του δικαιώματος της προσφεύγουσας να ζητήσει τον έλεγχο της νομιμότητας των πράξεων του Εκτελεστικού Οργανισμού του Ευρωπαϊκού Συμβουλίου Έρευνας από την καθής, καθότι η καθής δεν απάντησε στη διοικητική προσφυγή της προσφεύγουσας εντός της καθοριζόμενης στο άρθρο 22, παράγραφος 1, τρίτο εδάφιο, του κανονισμού (ΕΚ) 58/2003 (1) προθεσμίας.
            
         
               2.
            
            
               Δεύτερος λόγος: Παράνομος χαρακτήρας της απορρίψεως της προτάσεως της προσφεύγουσας περί ενισχύσεως
               Η προσφεύγουσα υποστηρίζει ότι η απόρριψη της διοικητικής προσφυγής της είναι παράνομη και για τον λόγο ότι παράνομη είναι επίσης η απόφαση του Εκτελεστικού Οργανισμού του Ευρωπαϊκού Συμβουλίου Έρευνας περί απορρίψεως της προτάσεως της προσφεύγουσας περί ενισχύσεως.
            
         
      (1)  Κανονισμός (ΕΚ) 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (ΕΕ 2003, L 11, σ. 1).